Provisional National Defense Council

**Provisional National Defence Council** (**PNDC**) anɛ Ghana gɔmɛna naadɔɔg kanɛ da die kʋg la People's National Party gɔmɛna naadɔɔg la ka Jerry Rawlings, one da an Armed Forces Revolutionary Council zugraan kʋdʋg, da faane naam nɛ malifʋ ka ba buon naasaalin coup d'état, bɛ yʋʋm tusir, kɔbiswai nɛ pisnii nɛ yinne, naar nwadig, dabpistan nɛ yinne daar la (31 December 1981). O da mɔr naam ti paae yʋʋm tusir, kɔbiswai nɛ piswai nɛ atan, pinilig nwadig, daba yɔpɔi daar (7 January 1993). O pianad pʋʋgin, Rawlings da yel ye li nar ka "kasi zaba dʋoe" bɔzʋgɔ, PNP's da pʋ nyaŋi zanl naam tituaa nɛ ka daa diib lɛbid nyaaŋ ka gɔmɛna tʋʋma sanamid.

PNDC gɔmɛna la da anɛ soogianami sʋʋe ka banɛ ka soogianam mɛ paas. Nidib bɛdigʋ da paas anina ka kaa soogia nama. Ba wada nɛ ba gbanar da kati waa nɛ tiakir yela. PNDC dim bɔɔdim da an siem kati waae kpipiŋ yela Ghana da anɛ li sʋŋ daadiib, ka li an sʋŋa ka kɛŋ tuon. PNDC gɔmɛna da mɔr tiakiri kɛn nidib la itima pʋʋgin, ka nidib tiaki ba pʋtɛnda yi 'gɔmɛna na maal' pʋtɛnɛri lɛb ban na paasi maal Ghana tɛngbaŋ la.

PNDC gɔmɛna la da maal wada yʋʋm tusir, kɔbiswai nɛ piswai nɛ ayi (1992 Constitution) ka ba da voot yʋʋmkan. Rawlings naadɔɔg linɛ buon NDC, da di presidential election ka nidib pisnu nɛ anii, kɔbiga pʋdigir pʋʋgin (58%) da voot o. Banɛ da pʋ di naam la da pʋ siaki paas parliament vootʋg kanɛ da dɔl nyaaŋ laa.

## Nidib banɛ paas
Nidib ayɔpɔi banɛ da paasi pinil PNDC da anɛ bama:

·        Flt. Lt. Jerry John Rawlings - tuongat

·        Brigadier Joseph Nunoo-Mensah - retired Chief of Defence Staff

·        Reverend Dr. Vincent Kwabena Damuah

·        Warrant Officer I Joseph Adjei Buadi

·        Sergeant Daniel Alolga Akata Pore

·        Joachim Amartey Quaye

·        Chris Bukari Atim

Brigadier Nunoo-Mensah, one ka Limann gɔmɛna da ye o kʋlim zinini vʋʋs la, da ba buol o ye o lɛb na an Chief of Defence Staff ka an one an tuongat kanɛ paas ayi PNDC ni. Reverend Damuah da anɛ Winaam nidi bɛ Roman Catholic Church Ghana sʋʋlim. Joachim Amartey Quaye da anɛ tʋmtʋmnib tuongat kanɛ da gaad tʋmtʋnib la tuoni zanas ye ba kʋ kɛŋ tʋʋma bɛ Ghana Industrial Holding Corporation (GIHOC) ka linzʋg ka Hilla Limann gɔmɛna da kad o yis tʋʋma ni. Chris Bukari Atim da anɛ sakurbiis kpɛɛm ka len an Jerry Rawlings zua. Adjei Buadi nɛ Akata Pore da mɔr nɛ junior ranks bɛ Ghana Air Force ni.

### Banɛ yi nɛ banɛ kpɛnɛ
Yʋma biela nyaaŋ, ninsieba da paasi ba kanl zug ka sieba mɛ bas ka gaad. Bɛdigʋ da yi ya yʋʋm tusir, kɔbiswai nɛ pisnii nɛ ayi ni (1982), ba pʋtɛnda da ka yinne la zug. Ba da ku Joachim Amartey Quaye on da paasi ku piiyam nam atan nɛ soogia la. Ba da yis Rev. Damuah Catholic Church ni, on da paas naadɔɔg tʋʋma ni la yela, da yi ka basi ba yʋʋm tusir, kɔbiswai nɛ pisnii nɛ ayi ni (1982) ka da pinil o mɛŋ pʋʋsim dɔɔg ka buoli li yʋʋr ye Afrikania Mission, din da anɛ laas kanɛ gɔsid Africa malima nɔbigir yela.

**Yʋʋm tusir, kɔbiswai nɛ pisnii nɛ ayi, nwadisanii ken tuon (August 1992) — ban da la'as si'em**

·        Flt. Lt. Jerry John Rawlings - Chairman

·        Justice D. F. Annan

·        Alhaji Mahama Iddrisu

·        Captain (rtd) Kojo Tsikata

·        P. V. Obeng

·        Lieutenant General Arnold Quainoo

·        Air Vice Marshal Dumashie

·        Dr. Mrs. Mary Grant

**Nidib banɛ paas**

**Gbansɔbidib**

Tuongatib banɛ da gɔsid ministries nam la ba da buoni ba ye Secretaries of state.

## Gbanvɛɛnsa